ലോകസുന്ദരിപട്ടം ഇന്ത്യയുടെ പേരിൽ നിലനിർത്താനാണ് ഇനി ശ്രമമെന്ന് മിസ് ഇന്ത്യ അനുക്രീതി വാസ് . സിനിമയിലേക്ക് വരുന്നതിനെ കുറിച്ച് ഇപ്പോൾ ചിന്തിക്കുന്നില്ലെന്നും അനുക്രീതി വാസ് പറഞ്ഞു . മിസ് ഇന്ത്യ പുരസ്കാരത്തിൻറെ തിളക്കത്തിൽ നിൽക്കുമ്പോഴും അനുക്രീതി വാസ് പറഞ്ഞുതുടങ്ങിയത് അമ്മയെ പറ്റിയാണ് . അമ്മക്ക് നന്ദി . . പെൺകുട്ടിയെ ഒറ്റക്ക് വളർത്തുന്നത് തന്നെ വലിയ കാര്യം . . അതിലുപരി നിൻറെ സ്വപ്നം എന്താണെങ്കിലും അത് ചെയ്യൂ എന്ന് പറഞ്ഞാണ് വളർത്തിയത് - അനുക്രീതി വാസ് പറയുന്നു . മുന്നിലുള്ള ലക്ഷ്യം ഒന്നും ചൈനയിൽ നടക്കുന്ന ലോകസുന്ദരിമത്സരം മാത്രം . . . ഇപ്പോൾ മറ്റൊന്നും ആലോചനയിലില്ല . . ഇനി നാളെ എന്താണ് ഉണ്ടാവുക എന്ന് പറയാനാവില്ല . . . . സാഹചര്യങ്ങൾ വരുന്ന മുറക്ക് എല്ലാം തീരുമാനിക്കും - അനൂക്രീതി വാസ് പറയുന്നു . ഇടത്തരം കുടുംബത്തിലാണ് താൻ വളർന്നത് . . തനിക്ക് ഈ നേട്ടത്തിലെത്താമെങ്കിൽ ആർക്കും സാധിക്കുന്നതേയുള്ളൂ ഇതെല്ലാം . . . ട്രാൻസ്ജൻഡർ വിഭാഗക്കാരുടെ ഉന്നമനത്തിന് വേണ്ടി പ്രയത്നിക്കുമെന്നും അനുക്രീതി പറഞ്ഞു .